ai4bharat/Pralekha huggingface dataset:
പ്രത്യേക സേവനങ്ങളും ഫീച്ചറുകളും
"ഇന്ത്യയിലെ ജലപരിപാലനം" എന്ന വിഷയത്തിൽ കേന്ദ്ര ജല കമ്മീഷൻ കൊച്ചിയിൽ സാങ്കേതിക സെമിനാർ സംഘടിപ്പിച്ചു
കൊച്ചി: നവംബർ 11, 2022
കമ്മീഷൻ മുഖാന്തിരമുള്ള സാങ്കേതിക അറിവുകൾ പൊതുജനങ്ങൾക്കിടയിൽ ഹിന്ദിയിൽ പ്രചരിപ്പിക്കാൻ സാങ്കേതിക ഉദ്യോഗസ്ഥർക്ക് പ്രോത്സാഹനവും പ്രചോദനവും നൽകുക ലക്ഷ്യമിട്ട് കേന്ദ്ര ജലകമ്മീഷന്റെ ഔദ്യോഗിക ഭാഷാ വിഭാഗം "ഇന്ത്യയിലെ ജലപരിപാലനം" എന്ന വിഷയത്തിൽ ഇന്ന് കൊച്ചിയിൽ സാങ്കേതിക സെമിനാർ സംഘടിപ്പിച്ചു.സാങ്കേതിക സെമിനാറിൽ, കേന്ദ്ര ജല കമ്മീഷനിലെ സാങ്കേതിക ഉദ്യോഗസ്ഥർ പൊതുജനങ്ങൾക്ക് ഉപയോഗപ്രദമാകുന്ന ജലപരിപാലനത്തിന്റെ വിവിധ വശങ്ങൾ സംബന്ധിച്ച അവരുടെ കാഴ്ചപ്പാടുകൾ ഹിന്ദിയിൽ അവതരിപ്പിച്ചു. കേന്ദ്ര ജല കമ്മീഷൻ  അംഗം ശ്രീ. പി എം സ്കോട്ട് സാങ്കേതിക സെമിനാറിൽ മുഖ്യാതിഥിയായിരുന്നു
സമകാലിക ഘട്ടത്തിൽ ജലപരിപാലനം ഒരു പ്രധാന ദേശീയ അനിവാര്യതയാണെന്ന് തന്റെ പ്രസംഗത്തിൽ ശ്രീ. പി എം സ്കോട്ട് പറഞ്ഞു.ഇന്ത്യയിലെ ജല പരിപാലനത്തിൽ മികച്ച തന്ത്രം സ്വീകരിച്ചുകൊണ്ട് നമ്മൾ എത്ര കാര്യക്ഷമമായി ജലം കൈകാര്യം ചെയ്യുന്നു എന്നതിനെ ആശ്രയിച്ചായിരിക്കും ഇന്ത്യയുടെ സാമ്പത്തികവും സാമൂഹികവുമായ വികസനം. ഇത്തരമൊരു സാഹചര്യത്തിൽ വ്യാപകമായ പൊതുജനപങ്കാളിത്തം ഉറപ്പാക്കാൻ, അതിന്റെ സാങ്കേതിക വശങ്ങളെ കുറിച്ച് പൊതുജനങ്ങളെ ബോധവാന്മാരാക്കേണ്ടത് അത്യാവശ്യമാണെന്നും, എല്ലായിടത്തും ജനങ്ങൾക്ക് എളുപ്പത്തിൽ മനസ്സിലാക്കാൻ കഴിയുന്ന ഔദ്യോഗിക ഭാഷയായ ഹിന്ദിയാണ് ഇതിന് ഏറ്റവും അനുയോജ്യമായ മാധ്യമമെന്നും അദ്ദേഹം പറഞ്ഞു. ഭൂരിഭാഗം പ്രദേശങ്ങളിലും ഹിന്ദി സംസാരിക്കുകയും മനസ്സിലാക്കുകയും ചെയ്യുന്നതിനാൽ, ഹിന്ദിയിലുള്ള ഈ സാങ്കേതിക സെമിനാർ എല്ലാവർക്കും പ്രയോജനകരമാകും എന്നും അദ്ദേഹം ചൂണ്ടിക്കാട്ടി
കേന്ദ്ര ജല കമ്മീഷൻ ആസ്ഥാനത്ത് നിന്നും മേഖലാ ഓഫീസുകളിൽ നിന്നുമുള്ള ഒട്ടേറെ ഉദ്യോഗസ്ഥരും ഇന്ത്യാ ഗവൺമെന്റിന്റെ ജലശക്തി മന്ത്രാലയത്തിലെ ഉന്നത ഉദ്യോഗസ്ഥരും സെമിനാറിൽ പങ്കെടുത്തു.
ജലവിഭവ മേഖലയിലെ ഇന്ത്യയിലെ ഒരു പ്രധാന സാങ്കേതിക സംഘടനയാണ് കേന്ദ്ര ജല കമ്മീഷൻ. കേന്ദ്ര ജൽ ശക്തി മന്ത്രാലയത്തിന്റെ ജലവിഭവ, നദി വികസന, ഗംഗാ പുനരുജ്ജീവന വകുപ്പിന്റെ അറ്റാച്ച്ഡ് ഓഫീസായി നിലവിൽ കേന്ദ്ര ജല കമ്മീഷൻ പ്രവർത്തിക്കുന്നു. വെള്ളപ്പൊക്കം, ജലസേചനം, നാവിഗേഷൻ, കുടിവെള്ള വിതരണം, ജലവൈദ്യുത വികസനം എന്നീ ലക്ഷ്യങ്ങളോടെ രാജ്യത്തുടനീളമുള്ള ജലസ്രോതസ്സുകളുടെ വിലയിരുത്തൽ, വികസനം, നിയന്ത്രണം, പരിപാലനം, സംരക്ഷണം എന്നിവയിൽ കമ്മീഷൻ ഒരു പ്രധാന പങ്ക് വഹിക്കുന്നു. സംസ്ഥാന സർക്കാരുകൾക്ക് ആവശ്യമായ മാർഗ്ഗനിർദ്ദേശങ്ങളും നൽകി വരുന്നു.
(Visitor Counter : 9
PIB Headquarters
ഭക്ഷ്യസുരക്ഷയെ കുറിച്ചുള്ള ഇഗ്നോ പരിശീലന പരിപാടി സമാപിച്ചു
ഇന്ദിരാ ഗാന്ധി നാഷണല് ഓപ്പണ് യൂണിവേഴ്സിറ്റി  തിരുവനന്തപുരം മേഖലാ കേന്ദ്രത്തിന്റെയും എന്വയോണ്മെന്റല് റിസോഴ്സ് സെന്ററിന്റെയും, ഇന്റ്റര് നാഷണല് ഇന്സ്റ്റിറ്റ്യൂട്ട് ഫോര് സര്ട്ടിഫിക്കറ്റ് ആന്ഡ് ട്രെയിനിങ്ങിന്റെയും സംയുക്ത ആഭിമുഖ്യത്തില് ''ഫുഡ് സേഫ്റ്റി: ഹസാര്ഡ് അനാലിസിസ് ക്രിട്ടിക്കല് കണ്ട്രോള് പോയിന്റ്'' എന്ന വിഷയത്തെ കുറിച്ച് നടന്ന ദ്വിദിന പരിശീലനപരിപാടിക്ക് ഇന്ന് സമാപിച്ചു.
ഇഗ്നോ തിരുവനന്തപുരം മേഖല കേന്ദ്രത്തില് നടന്ന ചടങ്ങില് ഐ എസ് ആര് ഒ മുന് ചെയര്മാനും ഇ.ആര്.ആര്.സിയുടെ പ്രസിഡന്റുമായ ഡോ. ജി. മാധവന് നായരാണ് പരിശീലന പരിപാടി ഉദ്ഘാടനം ചെയ്തത്. ചടങ്ങില് ഇഗ്നോ തിരുവനന്തപുരം മേഖലാ കേന്ദ്രം ഡയറക്ടര് ഡോ .ബി സുകുമാര് സ്വാഗതം പറഞ്ഞു. ഇന്റര്നാഷണല് ഇന്സ്റ്റിറ്റ്യൂട്ട് ഫോര് സെര്റ്റിഫിക്കേഷന് ആന്ഡ് ട്രെയിനിങ് ചെയര്മാന് ഡോ. എ. ഗോവിന്ദന് പരിപാടിയെ കുറിച്ച് വിവരിച്ചു. നല്കി എന്വയോണ്മെന്റല് റിസോഴ്സസ്സ് റിസര്ച്ച് സെന്റര് ഡയറക്ടര് പ്രൊഫ. ജി. അച്യുതന് നായര്, ചടങ്ങില് ആശംസകള് നേര്ന്നു.
അന്തര്ദേശീയ തലത്തില് പരിശീലനം ലഭിച്ച വിദഗ്ധരാണ് ക്ലാസുകള് കൈകാര്യം ചെയ്തത് ബോട്ടണി, സൂവോളജി, അനിമല് ഹസ്ബന്ഡറി, വെറ്ററിനറി സയന്സ്, ഡയറി സയന്സ്, ന്യൂട്രിഷന്, ഹോട്ടല് ആന്ഡ് ഹോസ്പിറ്റാലിറ്റി മാനേജ്മെന്റ് വിദ്യാര്ത്ഥികളും പ്രസ്തുത മേഖലയില് പ്രവൃത്തിക്കുന്നവരുമടക്കം നൂറോളം പേര് പരിപാടിയില് പങ്കെടുത്തു.
ഇഗ്നോ തിരുവനന്തപുരം മേഖല കേന്ദ്രത്തില് വച്ച് ഈ മാസം 19, 20 തീയതികളില് അടുത്ത ഘട്ടം പരിശീലന പരിപാടി നടക്കും.
(Visitor Counter : 62
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളില്/കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 158.96 കോടിയിലധികം വാക്സിന് ഡോസുകള്
ഉപയോഗിക്കാത്ത 12.72 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ലഭ്യം
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന് കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷൻ 2021 ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാർവത്രികവൽക്കരണത്തിന്റെ പുതിയ ഘട്ടം 2021 ജൂൺ 21 മുതൽ ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും, സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള്
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,58,96,34,485
ബാക്കിയുള്ളത്
12,72,19,636
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ ഇതുവരെ 158.96 കോടിയിലധികം  വാക്സിന് ഡോസുകള് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 12.72 കോടിയിലധികം  വാക്സിന് ഡോസുകള് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
(Visitor Counter : 149
ന്യൂനപക്ഷകാര്യ മന്ത്രാലയം
കോവിഡിനെതിരായ പോരാട്ടത്തിൽ സമൂഹത്തിലെ എല്ലാ വിഭാഗം ജനങ്ങളെയും പോലെ തന്നെ രാജ്യത്തെ ന്യൂനപക്ഷവിഭാഗങ്ങളും തുല്യ പങ്കു വഹിക്കുന്നതായി കേന്ദ്രമന്ത്രി മുക്താർ അബ്ബാസ് നഖ്വി.
(ന്യൂഡൽഹി , മേയ് 9,2020
ന്യൂനപക്ഷ കാര്യമന്ത്രാലയത്തിന്റെ നൈപുണ്യവികസന പരിപാടിയ്ക്ക് കീഴിൽ പരിശീലനം ലഭിച്ച 1500 ലേറെ ആരോഗ്യപാലന സഹായികൾ കോവിഡ് രോഗികളുടെ ചികിത്സയിൽ സഹായം നൽകുന്നതായി കേന്ദ്ര ന്യൂനപക്ഷകാര്യ മന്ത്രി മുക്താർ അബ്ബാസ് നഖ്വി.
ഇവരിൽ പകുതിയോളം പെൺകുട്ടികളാണെന്നും അദ്ദേഹം ചൂണ്ടിക്കാട്ടി.രാജ്യത്തെ വിവിധ ആശുപത്രികളിലും,ആരോഗ്യ പാലന കേന്ദ്രങ്ങളിലും ഇവർ സേവനമനുഷ്ഠിച്ചുവരുന്നു.നടപ്പ് വര്ഷം രണ്ടായിരത്തിലേറെ ആരോഗ്യപാലന സഹായികൾക്ക് മന്ത്രാലയം പരിശീലനം നൽകുമെന്നും ശ്രീ.നഖ്വി വ്യക്തമാക്കി.രാജ്യത്തെ പ്രമുഖ ആശുപത്രികൾ ,ആരോഗ്യ സംഘടനകൾ എന്നിവ വഴിയാണ് മന്ത്രാലയം ഇവർക്ക് ഒരു വര്ഷം നീണ്ട പരിശീലനം നൽകുന്നത്.
കോവിഡ് മഹാമാരിയുടെ പശ്ചാത്തലത്തിൽ, രാജ്യത്തെ വിവിധ വഖ്ഫ് ബോർഡുകൾ, പ്രധാനമന്ത്രിയുടെയും മുഖ്യമന്ത്രിമാരുടെയും ദുരിതാശ്വാസനിധികളിലേക്ക് 51 കോടി രൂപ സംഭാവന നൽകിയതായി കേന്ദ്രമന്ത്രി അറിയിച്ചു.ഇതിനു പുറമേ ആവശ്യക്കാർക്ക് ഭക്ഷണം അടക്കമുള്ള അവശ്യസാധനങ്ങൾ ലഭ്യമാക്കാൻ ഇവർ ശ്രദ്ധിക്കുന്നുണ്ടെന്നും ശ്രീ.നഖ്വി ചൂണ്ടിക്കാട്ടി.
കൊറോണ വൈറസ് ബാധിതർക്കായുള്ള ക്വാറന്റീൻ -ഐസൊലേഷൻ സൗകര്യങ്ങൾക്കായി രാജ്യത്തെ 16 ഹജ്ജ് ഹൗസുകൾ വിവിധ സംസ്ഥാന ഭരണകൂടങ്ങൾക്ക് വിട്ടുനൽകിയിട്ടുണ്ട് .
ന്യൂനപക്ഷകാര്യ മന്ത്രാലയത്തിന്റെ "സീഖോ ഓർ കമാവോ " നൈപുണ്യവികസനപരിപാടിയ്ക്ക് കീഴിൽ മുഖാവരണങ്ങളുടെ വലിയതോതിലുള്ള ഉത്പാദനം നടന്നുവരുന്നതായും മന്ത്രി അറിയിച്ചു.ആവശ്യക്കാർക്കിടയിൽ ഇതിന്റെ വിതരണം പുരോഗമിക്കുകയാണ്.കോവിഡ് സുരക്ഷാ മാർഗനിർദേശങ്ങൾ , സാമൂഹിക അകലം എന്നിവയുടെ പ്രാധാന്യത്തെപ്പറ്റി ജനങ്ങളെ ബോധവത്കരിക്കുന്നതിനായി "ജാൻ ഭി ,ജഹാൻ ഭി " എന്ന പേരിൽ പ്രത്യേക കാംപെയ്നിനു മന്ത്രാലയം തുടക്കം കുറിക്കുമെന്നും അദ്ദേഹം അറിയിച്ചു.
രാജ്യത്തെ വിവിധ വിഭാഗം ജനങ്ങൾക്കൊപ്പം തോളോടുതോൾചേർന്നുകൊണ്ട്കോവിഡ് പ്രതിരോധ പ്രവർത്തനങ്ങളിൽ ന്യൂനപക്ഷ ജനവിഭാഗങ്ങളും ഭാഗഭാക്കാകുന്നതായും ശ്രീ.നഖ്വി അഭിപ്രായപ്പെട്ടു.
ആരോഗ്യ, കുടുംബക്ഷേമ മന്ത്രാലയം
വിദേശ കോവിഡ്-19 ദുരിതാശ്വാസ സഹായങ്ങൾ
വിവിധ രാജ്യങ്ങളിൽ നിന്നും സംഘടനകളിൽ നിന്നുമായി, 2021 ഏപ്രിൽ 27 മുതൽ ഇന്ത്യാ ഗവൺമെന്റ് അന്താരാഷ്ട്ര സംഭാവനകളും, കോവിഡ്-19 ദുരിതാശ്വാസ മെഡിക്കൽ സാമഗ്രികളും, ഉപകരണങ്ങളുടെ സഹായവും സ്വീകരിക്കുന്നു. ഇത്തരത്തിൽ ലഭിച്ചുകൊണ്ടിരിക്കുന്ന ആഗോള സഹായങ്ങൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി വേഗത്തിൽ എത്തിക്കുന്നതിന് ഇന്ത്യാ ഗവൺമെന്റിന്റെ വിവിധ മന്ത്രാലയങ്ങൾ/വകുപ്പുകൾ സുഗമമായി സഹകരിച്ചു വരികയാണ്.
2021 ഏപ്രിൽ 27 മുതൽ 2021 മെയ് 15 വരെ, 11058 ഓക്സിജൻ കോൺസെൻട്രേറ്ററുകൾ; 13,496 ഓക്സിജൻ സിലിണ്ടറുകൾ; 19 ഓക്സിജൻ ഉത്പാദന പ്ലാന്റുകൾ; 7365 വെന്റിലേറ്ററുകൾ/ബൈ പിഎപി; ഏകദേശം 5.3L റെംഡെസിവിർ വൈലുകൾ എന്നിവ റോഡ്, ആകാശ മാർഗം കൈമാറി/വിതരണം ചെയ്തു.
2021 മെയ് 14/15 ന് കസാക്കിസ്ഥാൻ, ജപ്പാൻ, സ്വിറ്റ്സർലൻഡ്, ഒന്റാരിയോ , യൂ.എസ്.ഐ, ഈജിപ്ത്, ബ്രിട്ടീഷ് ഓക്സിജൻ കമ്പനി  എന്നിവിടങ്ങളിൽ നിന്ന് ലഭിച്ച പ്രധാന ഇനങ്ങളിൽ താഴെ പറയുന്നവ ഉൾപ്പെടുന്നു: ഓക്സിജൻ കോൺസെൻട്രേറ്റർ - 100ഓക്സിജൻ സിലിണ്ടർ - 300വെന്റിലേറ്ററുകൾ/BiPAP/CPAP - 500 റെംഡെസിവിർ - 40,000 മാസ്കുകൾ, സുരക്ഷ സ്യൂട്ടുകൾ
സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സ്ഥാപനങ്ങൾക്കും വിദേശ ദുരിതാശ്വാസ സാമഗ്രികൾ അനുവദിക്കുന്നതും വിതരണം ചെയ്യുന്നതും കേന്ദ്ര ആരോഗ്യ മന്ത്രാലയം സമഗ്രമായി നിരീക്ഷിച്ചു വരികയാണ്. ഈ പ്രവർത്തനങ്ങൾ ഏകോപിപ്പിക്കുന്നതിന് 2021 ഏപ്രിൽ 26 മുതൽ മന്ത്രാലയത്തിൽ ഒരു സമർപ്പിത ഏകോപന സെൽ പ്രവർത്തിക്കുന്നു. 2021 മെയ് 2 മുതൽ ഒരു സ്റ്റാൻഡേർഡ് ഓപ്പറേറ്റിംഗ് നടപടിക്രമം മന്ത്രാലയം രൂപപ്പെടുത്തി നടപ്പാക്കിയിട്ടുണ്ട്.
പ്രധാനമന്ത്രിയുടെ ഓഫീസ്
യു.എസ്. വൈസ് പ്രസിഡന്റായി തെരഞ്ഞെടുക്കപ്പെട്ട കമലാ ഹാരിസിനെ പ്രധാനമന്ത്രി അഭിനന്ദിച്ചു
യു.എസ്. വൈസ് പ്രസിഡന്റായി തെരഞ്ഞെടുക്കപ്പെട്ട കമലാ ഹാരിസിനെ പ്രധാനമന്ത്രി ശ്രീ നരേന്ദ്രമോദി അഭിനന്ദിച്ചു.
''കമലാ ഹാരിസിന് ഹൃദയംഗമമായ അഭിനന്ദങ്ങള്! നിങ്ങളുടെ വിജയം പുതിയ പാത തുറക്കുന്നതും നിങ്ങളുടെ പ്രിയപ്പെട്ടവർക്ക് മാത്രമല്ല, എല്ലാ ഇന്ത്യന് അമേരിക്കകാര്ക്കും അതിയായ അഭിമാനം നല്കുന്നതുമാണ്. നിങ്ങളുടെ പിന്തുണയും നേതൃത്വവും കൊണ്ട് ഇപ്പോള് തന്നെ ഊര്ജ്ജസ്വലമായ ഇന്ത്യ-യു.എസ്. ബന്ധം കൂടുതല് ശക്തമാകുമെന്ന് എനിക്ക് ആത്മവിശ്വാസമുണ്ട്''. പ്രധാനമന്ത്രി പറഞ്ഞു
ജൽ ശക്തി മന്ത്രാലയം
അണക്കെട്ട് സുരക്ഷാ നിയമത്തെക്കുറിച്ചുള്ള ദേശീയ ശിൽപശാല നാളെ
കേന്ദ്ര ജലശക്തി മന്ത്രാലയത്തിന് കീഴിൽ ജലവിഭവ വകുപ്പിന്റെ ഭാഗമായുള്ള സെൻട്രൽ വാട്ടർ കമ്മീഷൻ, 2022 ജൂൺ 16-ന് ന്യൂഡൽഹിയിലെ ഡോ. അംബേദ്കർ ഇന്റർനാഷണൽ സെന്ററിൽ അണക്കെട്ട് സുരക്ഷാ നിയമം, 2021 എന്ന വിഷയത്തിൽ ഒരു ഏകദിന ദേശീയ ശിൽപശാല സംഘടിപ്പിക്കുന്നു. അണക്കെട്ട് സുരക്ഷാനിയമം 2021-ലെ വ്യവസ്ഥകളെ കുറിച്ച് എല്ലാ പങ്കാളികളെയും ബോധവത്കരിക്കാനും ഇന്ത്യയിലെ അണക്കെട്ടുകളുടെ സുരക്ഷ സംബന്ധിച്ച ഭരണ നിർവഹണത്തെ കുറിച്ച് അവബോധം നൽകാനുമാണ് ശിൽപശാല ലക്ഷ്യമിടുന്നത്.
ഇന്ത്യയിൽ 5334 വലിയ അണക്കെട്ടുകൾ നിലവിലുണ്ട്. കൂടാതെ 411 വലിയ അണക്കെട്ടുകൾ നിർമ്മാണത്തിന്റെ വിവിധ ഘട്ടങ്ങളിലാണ്. ഇന്ത്യയിലെ അണക്കെട്ടുകൾ പ്രതിവർഷം 300 ശതകോടി ക്യുബിക് മീറ്റർ ജലം സംഭരിക്കുന്നു. ഈ അണക്കെട്ടുകൾ വർഷങ്ങളായി കാലഹരണപ്പെട്ടുകൊണ്ടിരിക്കുന്നു. ഏകദേശം 80% അണക്കെട്ടുകൾ 25 വർഷത്തിൽ കൂടുതലും, 227 അണക്കെട്ടുകൾ 100 വർഷത്തിൽ കൂടുതലും പഴക്കമുള്ളവയാണ്. അണക്കെട്ടുകളുടെ കാലപ്പഴക്കവും യഥാസമയം അണക്കെട്ടിന്റെ അറ്റകുറ്റപ്പണി നടത്താത്തതും ഇവയുടെ സുരക്ഷ ആശങ്കപ്പെടുത്തുന്ന വിഷയമാക്കിയിട്ടുണ്ട്.
അണക്കെട്ടിന്റെ തകർച്ചയും അതുമായി ബന്ധപ്പെട്ട ദുരന്തങ്ങളും തടയുന്നതിന് നിർദ്ദിഷ്ട അണക്കെട്ടിന്റെ നിരീക്ഷണവും പരിശോധനയും പ്രവർത്തനവും അറ്റകുറ്റപ്പണിയും ഉറപ്പാക്കും. കൂടാതെ,അവയുടെ സുരക്ഷിതമായ പ്രവർത്തനം ഉറപ്പാക്കുന്നതിനുള്ള ഒരു സ്ഥാപനപരമായ സംവിധാനം സൃഷ്ടിക്കുന്നതിനും അണക്കെട്ട് സുരക്ഷാ നിയമം, 2021 ലക്ഷ്യമിടുന്നു .
നിയമത്തിലെ വ്യവസ്ഥകൾ അനുസരിച്ച്, ഏകീകൃതമായ അണക്കെട്ട് സുരക്ഷാ നയങ്ങളും പ്രോട്ടോക്കോളുകളും നടപടിക്രമങ്ങളും വികസിപ്പിക്കുന്നതിന് സഹായിക്കുന്നതിനായി കേന്ദ്ര ജല കമ്മീഷൻ  ചെയർമാന്റെ നേതൃത്വത്തിൽ ഡാം സുരക്ഷ സംബന്ധിച്ച ദേശീയ സമിതി  രൂപീകരിച്ചു കേന്ദ്ര ഗവൺമെന്റ് ഇതിനകം വിജ്ഞാപനം പുറപ്പെടുവിച്ചിട്ടുണ്ട്. കൂടാതെ, അണക്കെട്ട് സുരക്ഷാ നയങ്ങളും മാനദണ്ഡങ്ങളും നടപ്പിലാക്കുന്നത് ഉറപ്പാക്കുന്നതിനുള്ള ഒരു നിയന്ത്രണ സ്ഥാപനമായി പ്രവർത്തിക്കാൻ നാഷണൽ ഡാം സേഫ്റ്റി അതോറിറ്റി  സ്ഥാപിച്ചിട്ടുമുണ്ട്.
അണക്കെട്ടുകൾ, ഡാമുകളുടെ സുരക്ഷിതമായ ഭരണനിർവഹണം എന്നിവയുമായി ബന്ധപ്പെട്ട മന്ത്രിമാർ/നയ നിർമ്മാതാക്കൾ, കേന്ദ്ര ജലശക്തി മന്ത്രാലയത്തിലെ മുതിർന്ന ഉദ്യോഗസ്ഥർ, കേന്ദ്ര/സംസ്ഥാന/ കേന്ദ്ര ഭരണ പ്രദേശ ഗവൺമെന്റുകളുടെ സാങ്കേതിക വിദഗ്ധർ, കേന്ദ്ര ജല കമ്മീഷൻ, അക്കാദമിക വിദഗ്ധർ, പൊതുമേഖലാ സ്ഥാപനങ്ങൾ, സ്വകാര്യ മേഖല അണക്കെട്ട് ഉടമകൾ എന്നിവർ ശിൽപശാലയിൽ പങ്കെടുക്കും.
(Visitor Counter : 104
ആഭ്യന്തരകാര്യ മന്ത്രാലയം
നാഗ സംഘടനകളുമായുള്ള വെടിനിർത്തൽ കരാറുകൾ നീട്ടി
ന്യൂഡൽഹി , ഏപ്രിൽ 12,2021
കേന്ദ്ര സർക്കാരും നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ് / എൻകെ , നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ് / റിഫോമേഷൻ , നാഷണൽ സോഷ്യലിസ്റ്റ് കൗൺസിൽ ഓഫ് നാഗാലാൻഡ് / കെ-ഖാംഗോ  എന്നീ നാഗ സംഘടനകളുമായാണ് വെടിനിർത്തൽ കരാറുകൾ നിലവിലുള്ളത്.
എൻഎസ്സിഎൻ / എൻകെ, എൻഎസ്സിഎൻ / ആർ എന്നിവയുമായുള്ള വെടിനിർത്തൽ കരാറുകൾ 2021 ഏപ്രിൽ 28 മുതൽ 2022 ഏപ്രിൽ 27 വരെ ഒരു വർഷത്തേക്കും എൻഎസ്സിഎൻ / കെ -ഖാംഗോയുമായുള്ള വെടിനിർത്തൽ കരാർ 2021 ഏപ്രിൽ 18 മുതൽ 2022 ഏപ്രിൽ 17 വരെയുമാണ് നീട്ടാൻ തീരുമാനിച്ചത്. നീട്ടിക്കൊണ്ടുള്ള കരാറുകൾ 2021 ഏപ്രിൽ 12 ന് ഒപ്പുവച്ചു..
IE/SKY
പ്രധാനമന്ത്രിയുടെ ഓഫീസ്
ഗോവ മുന് ഗവര്ണര് ശ്രീമതി മൃദുല സിന്ഹയുടെ നിര്യാണത്തില് പ്രധാനമന്ത്രി അനുശോചിച്ചു
ഗോവ മുന് ഗവര്ണര് ശ്രീമതി മൃദുല സിന്ഹയുടെ നിര്യാണത്തില് പ്രധാനമന്ത്രി ശ്രീ. നരേന്ദ്ര മോദി അഗാധമായ ദുഃഖം രേഖപ്പെടുത്തി.
'പൊതു രംഗത്തു നടത്തിയ സേവനങ്ങളാല് ശ്രീമതി മൃദുല സിന്ഹ ജി സ്മരിക്കപ്പെടും.
അവര് സാഹിത്യത്തിനും സംസ്കാരത്തിനും വലിയ സംഭാവനകള് അര്പ്പിച്ച മികച്ച എഴുത്തുകാരി കൂടിയായിരുന്നു. അവരുടെ നിര്യാണം ദുഃഖിപ്പിക്കുന്നു. കുടുംബാംഗങ്ങളെയും ആരാധകരെയും അനുശോചനങ്ങള് അറിയിക്കുന്നു. ഓം ശാന്തി.', പ്രധാനമന്ത്രി ട്വീറ്റ് ചെയ്തു.
പ്രധാനമന്ത്രിയുടെ ഓഫീസ്
ഭഗവാൻ ബിർസ മുണ്ടയ്ക്കുള്ള ആദരാഞ്ജലികളുടെ സമാഹാരം പ്രധാനമന്ത്രി പങ്കിട്ടു
പാർലമെന്റ് അംഗം ശ്രീ സുദർശൻ ഭഗതിന്റെ ട്വീറ്റ് ത്രെഡ് പ്രധാനമന്ത്രി ശ്രീ നരേന്ദ്ര മോദി പങ്കിട്ടു. ഭഗവാൻ ബിർസ മുണ്ടയ്ക്ക് പ്രധാനമന്ത്രി വർഷങ്ങളായി അർപ്പിച്ച ആദരാഞ്ജലികൾ ത്രെഡിൽ എംപി അനുസ്മ രിച്ചിരുന്നു.
പ്രധാനമന്ത്രി ട്വീറ്റ് ചെയ്തു:
"വിലപ്പെട്ട സമാഹാരം! ഗോത്രവർഗ അഭിമാനത്തിന്റെ പ്രതീകമായ ഭഗവാൻ ബിർസ മുണ്ട ജിയുടെ ത്യാഗവും സമർപ്പണവും രാജ്യത്തെ ജനങ്ങൾക്ക് എന്നും വഴികാട്ടിയായി നിലനിൽക്കും."
महत्वपूर्ण संकलन! जनजातीय गौरव के प्रतीक भगवान बिरसा मुंडा जी का त्याग और समर्पण देशवासियों के लिए हमेशा पथ-प्रदर्शक बना रहेगा। https://t.co/H8DPlt3sZE
— Narendra Modi  June 9, 2023
PIB Headquarters
ആലപ്പുഴ - ധന്ബാദ് എക്സ്പ്രസ്സ്പുനക്രമീകരിച്ചു
 രാവിലെ 6 മണിക്ക് പുറപ്പെടേണ്ടിയിരുന്ന ആലപ്പുഴ - ധന്ബാദ് എക്സ്പ്രസ്സ്  നാളെ രാത്രി പതിനൊന്നരയ്ക്കേ പുറപ്പെടുകയുള്ളൂ. ധന്ബാദില് നിന്ന്ആലപ്പുഴയ്ക്കുള്ളട്രെയിന് വൈകിഓടുന്നതിലാണ്ഇത്.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 156.76 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 15,50,377 പേര്
ചികിത്സയിലുള്ളത് 4.18 ശതമാനം പേര്
രോഗമുക്തി നിരക്ക് 94.51%
കഴിഞ്ഞ 24 മണിക്കൂറിനിടെ 1,38,331 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 3,50,85,721ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,71,202 പേര്ക്ക്
7,743 ഒമൈക്രോൺ കേസുകൾ ഇതുവരെ കണ്ടെത്തി ; ഇന്നലെയെ അപേക്ഷിച്ച് 28.17 ശതമാനം വർധന
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 70.24 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 16,65,404 പരിശോധനകള്.
(ND MRD
പ്രധാനമന്ത്രിയുടെ ഓഫീസ്
യുകെ പ്രധാനമന്ത്രിയായി ചുമതലയേറ്റതിന് ശേഷം പ്രധാനമന്ത്രി ഋഷി സുനാക്കുമായി സംസാരിച്ചു
യുകെ പ്രധാനമന്ത്രിയായി ചുമതലയേറ്റതിന് പ്രധാനമന്ത്രി ശ്രീ നരേന്ദ്ര മോദി ഋഷി സുനക്കുമായി സംസാരിക്കുകയും അദ്ദേഹത്തെ അഭിനന്ദിക്കുകയും ചെയ്തു.
ട്വീറ്റിൽ പ്രധാനമന്ത്രി പറഞ്ഞു;
"ഇന്ന് ഋഷി സുനാക്കിനോട് സംസാരിച്ചതിൽ സന്തോഷമുണ്ട്. യുകെ പ്രധാനമന്ത്രിയായി ചുമതലയേറ്റതിന് അദ്ദേഹത്തെ അഭിനന്ദിച്ചു. നമ്മുടെ സമഗ്രമായ തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്നതിന് ഞങ്ങൾ ഒരുമിച്ച് പ്രവർത്തിക്കും. സമഗ്രവും സന്തുലിതവുമായ സ്വതന്ത്ര വ്യാപാര കരാറിൽ എത്രയും വേഗം എത്തിച്ചേരേണ്ടതിന്റെ പ്രാധാന്യവും ഞങ്ങൾ അംഗീകരിച്ചു."
Glad to speak to @RishiSunak today. Congratulated him on assuming charge as UK PM. We will work together to further strengthen our Comprehensive Strategic Partnership. We also agreed on the importance of early conclusion of a comprehensive and balanced FTA.
— Narendra Modi  October 27, 2022
ND
(
ആരോഗ്യ, കുടുംബക്ഷേമ മന്ത്രാലയം
ഇതുവരെ 193.53 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
(രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 193.53 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
14.93 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
RRTN
രാജ്യരക്ഷാ മന്ത്രാലയം
ഇന്ത്യാ-പാക് യുദ്ധവിജയത്തിന്റെ സുവര്ണ ജൂബിലി : ദീപശിഖ ശനിയാഴ്ച തിരുവനന്തപുരത്തെത്തും
 വൈകിട്ട് തിരുവനന്തപുരത്തെത്തും. പാങ്ങോട് സൈനിക കേന്ദ്ര മേധാവി ദീപശിഖ ഏറ്റുവാങ്ങും.
വിവിധ കേന്ദ്രങ്ങള് സന്ദര്ശിച്ച് ഏകദേശം 2500 കി.മീ പിന്നിട്ട് എത്തുന്ന ദീപശിഖ രാജ്യത്തുടനീളമുള്ള 1971-ല് പങ്കെടുത്ത യുദ്ധ നായകന്മാരെയും അവരുടെ ആശ്രിതരെയും ആദരിക്കുകയും ചെയ്യുന്നു.
തലസ്ഥാനത്ത് എത്തുന്ന ദീപശിഖ ഈ മാസം 4-ാം തീയതി , 1971 യുദ്ധത്തില് പങ്കെടുക്കുകയും വീര്ചക്ര ബഹുമതി ലഭിക്കുകയും ചെയ്ത തിരുവനന്തപുരം ചെട്ടികുളങ്ങര സ്വദേശിയായ ക്യാപ്റ്റന് ഗോപകുമാര് രാമന്പിള്ളയുടെ വീട് സന്ദര്ശിക്കുകയും, അവിടത്തെ മണ്ണ് ശേഖരിക്കുകയും അദ്ദേഹത്തിന്റെ പത്നിയായ ശ്രീമതി. ഗീത ഗോപകുമാറിനെ ആദരിക്കുകയും ചെയ്യും. ക്യാപ്റ്റന് ഗോപകുമാര് 1982-ലാണ് മരണപ്പെട്ടത്.
പാങ്ങോട് സൈനിക കേന്ദ്രത്തില് എത്തുന്ന ദീപശിഖയ്ക്ക് ജൂലൈ 5-ന് പാങ്ങോട് യുദ്ധ സ്മാരകത്തില്, 1971 യുദ്ധത്തില് വീരമൃത്യൂ വരിച്ച സൈനികര്ക്കായി പുഷ്പചക്രം സമര്പ്പിക്കുകയും ആദരാഞ്ജലി അര്പ്പിക്കുകയും ചെയ്യും. ജൂലൈ 6-ന് ദീപശിഖ ദക്ഷിണ വ്യോമസേനയ്ക്ക് കൈമാറും. ജൂലൈ 7-ന് തിരുവനന്തപുരം നാവികസേനാ യൂണിറ്റിനും, ജൂലൈ 8-ന് എന്.സി.സി-ക്കും, ജൂലൈ 9-ന് വിഴിഞ്ഞത്തെ തീരസംരക്ഷണ സേനയ്ക്കും ശേഷം ജൂലൈ 10-ന് ദീപശിഖ കന്യാകുമാരിയിലേക്ക് കൊണ്ടു പോകും.
പ്രധാനമന്ത്രിയുടെ ഓഫീസ്
പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത ചരൺജിത് സിംഗ് ചന്നിയെ പ്രധാനമന്ത്രി അഭിനന്ദിച്ചു
പഞ്ചാബ് മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ചരൺജിത് സിംഗ് ചന്നി ജിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
പഞ്ചാബിന്റെ മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ചരൺജിത് സിംഗ് ചന്നി ജിയ്ക്ക് അഭിനന്ദനങ്ങൾ. പഞ്ചാബിലെ ജനങ്ങളുടെ ഉന്നമനത്തിനായി പഞ്ചാബ് ഗവൺമെന്റുമായി ചേർന്ന് പ്രവർത്തിക്കുന്നത് തുടരും.
പ്രധാനമന്ത്രിയുടെ ഓഫീസ്
മോത്തിഹാരി - അംലേക്ഗഞ്ച്  പൈപ്പ്ലൈന് പ്രധാനമന്ത്രിയും നേപ്പാള് പ്രധാനമന്ത്രി ഒലിയും ചേര്ന്ന് ഉദ്ഘാടനം ചെയ്തു
പ്രധാനമന്ത്രി ശ്രീ. നരേന്ദ്ര മോദിയും നേപ്പാള് പ്രധാനമന്ത്രി ശ്രീ. കെ.പി. ശര്മ്മ ഒലിയും ഇന്ന് സംയുക്തമായി ദക്ഷിണേഷ്യയിലെ ആദ്യത്തെ അതിര്ത്തി കടന്നുള്ള പെട്രോളിയം ഉല്പന്ന പൈപ്പ് ലൈന് വീഡിയോ കോണഫറന്സിലൂടെ ഉദ്ഘാടനം ചെയ്തു. ഇന്ത്യയിലെ മോത്തിഹാരിയില് നിന്ന് നേപ്പാളിലെ അംലേക്ഗഞ്ച് വരെയാണ് പൈപ്പ് ലൈന്.
(തദവസരത്തില് സംസാരിക്കവെ, ഈ സുപ്രധാന ബന്ധിപ്പിക്കല് പദ്ധതി നിശ്ചയിച്ചിരുന്നതില് നിന്നും വളരെ നേരത്തെ പൂര്ത്തിയാക്കിയതില് പ്രധാനമന്ത്രി ഒലി സംതൃപ്തി രേഖപ്പെടുത്തി.
69 കിലോമീറ്റര് നീളം വരുന്ന, പ്രതിവര്ഷം രണ്ട് ദശലക്ഷം ടണ് ശേഷിയുള്ള മോത്തിഹാരി അംലേക്ഗഞ്ച് പൈപ്പ്ലൈന് നേപ്പാളിലെ ജനങ്ങള്ക്ക് ഇന്ത്യയില് നിന്ന് താങ്ങാവുന്ന നിരക്കില് ശുദ്ധമായ പെട്രോളിയം ഉല്പ്പന്നങ്ങള് പ്രദാനം ചെയ്യുമെന്ന് ശ്രീ. നരേന്ദ്ര മോദി പറഞ്ഞു. നേപ്പാളില് പെട്രോളിയം ഉല്പ്പന്നങ്ങളുടെ വില ലിറ്റര് ഒന്നിന് രണ്ട് രൂപ വച്ച് കുറയ്ക്കുമെന്ന് പ്രധാനമന്ത്രി ഒലി നടത്തിയ പ്രഖ്യാപനത്തെ അദ്ദേഹം സ്വാഗതം ചെയ്തു.
ഇന്ത്യ - നേപ്പാള് സഹകരണം വികസിക്കുന്നതിന് പതിവായുള്ള ഉന്നതതല രാഷ്ട്രീയ വിനിമയങ്ങള് പുരോഗമനപരമായ കാര്യപരിപാടിക്ക് രൂപം നല്കിയിട്ടുണ്ടെന്ന് പ്രധാനമന്ത്രി ചൂണ്ടിക്കാട്ടി. വിവിധ രംഗങ്ങളില് ഇന്ത്യയും നേപ്പാളും തമ്മിലുള്ള ഉഭയകക്ഷി ബന്ധങ്ങള് കൂടുതല് ആഴത്തിലുള്ളതും വിപുലവുമായിത്തീരുമെന്ന് അദ്ദേഹം വിശ്വാസം പ്രകടിപ്പിച്ചു.
നേപ്പാള് സന്ദര്ശിക്കുന്നതിനുള്ള പ്രധാനമന്ത്രി ഒലിയുടെ ക്ഷണം പ്രധാനമന്ത്രി ശ്രീ. നരേന്ദ്ര മോദി സ്വീകരിച്ചു.
NDMRD– 512
പ്രധാനമന്ത്രിയുടെ ഓഫീസ്
മേഘാലയ മുഖ്യമന്ത്രി പ്രധാനമന്ത്രിയുമായി കൂടിക്കാഴ്ച നടത്തി
മേഘാലയ മുഖ്യമന്ത്രി ശ്രീ കോൺറാഡ് കെ സാങ്മ ഇന്ന് പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു:
"മേഘാലയ മുഖ്യമന്ത്രി ശ്രീ കോൺറാഡ് സാംഗ്മ പ്രധാനമന്ത്രി നരേന്ദ്രമോദിയെ സന്ദർശിച്ചു ."
രാജ്യരക്ഷാ മന്ത്രാലയം
ഡിഫെൻസ് ടെസ്റ്റിംഗ് അടിസ്ഥാന സൗകര്യ പദ്ധതി
ന്യൂഡൽഹി , ആഗസ്റ്റ് 16, 2021
പ്രതിരോധ, ബഹിരാകാശ രംഗത്തെ ആഭ്യന്തര ഉത്പാദനം വർദ്ധിപ്പിക്കുന്നതിനായി,അത്യാധുനിക ടെസ്റ്റിംഗ് അടിസ്ഥാനസൗകര്യം സൃഷ്ടിക്കുന്നത് ലക്ഷ്യമിട്ട് രാജ്യരക്ഷാ മന്ത്രാലയം സ്വകാര്യ വ്യവസായ സംരംഭങ്ങളുടെ പങ്കാളിത്തത്തോടെ 400 കോടി രൂപ ചെലവിൽ ഡിഫെൻസ് ടെസ്റ്റിംഗ് ഇൻഫ്രാസ്ട്രക്ചർ പദ്ധതി ആരംഭിച്ചു.
2020 മെയ് 08 നാണ് രാജ്യരക്ഷാ മന്ത്രി ശ്രീ രാജ്നാഥ് സിംഗ് ഈ പദ്ധതിക്ക് തുടക്കമിട്ടത്.അഞ്ച് വർഷം നീണ്ടുനിൽക്കുന്ന ഈ പദ്ധതിയിലൂടെ പ്രതിരോധ,ബഹിരാകാശ ഉത്പാദനത്തിനും അനുബന്ധ ഉത്പാദനത്തിനും സഹായകമായ 6-8 ഗ്രീൻഫീൽഡ് ഡിഫൻസ് ടെസ്റ്റിംഗ് ഇൻഫ്രാസ്ട്രക്ചർ സൗകര്യങ്ങൾ സ്ഥാപിക്കുകയാണ് ലഷ്യം.
പദ്ധതികൾക്ക് 75 ശതമാനം വരെ 'ഗ്രാന്റ്-ഇൻ-എയ്ഡ്' രൂപത്തിൽ കേന്ദ്രസർക്കാർ ധനസഹായംനൽകും. ശേഷിക്കുന്ന 25 ശതമാനം പദ്ധതി ചെലവ് സ്വകാര്യ സ്ഥാപനങ്ങളും സംസ്ഥാന സർക്കാരുകളും രൂപീകരിക്കുന്ന സ്പെഷ്യൽ പർപ്പസ് വെഹിക്കിൾ വഹിക്കണം.
പദ്ധതി നടത്തിപ്പിനായി ഡിഫെൻസ് ടെസ്റ്റിംഗ് സൗകര്യങ്ങൾ സ്ഥാപിക്കുന്നതിനുള്ള എട്ട് താത്പര്യ പത്രങ്ങൾ  ഡിഫൻസ് പ്രൊഡക്ഷൻ ഡിപ്പാർട്ട്മെന്റ്/ഡയറക്ടറേറ്റ് ജനറൽ ഓഫ് ക്വാളിറ്റി അഷ്വറൻസ് ക്ഷണിച്ചു. Https://eprocure.gov.in, https://ddpmod.gov.in എന്ന ലിങ്കിൽ ഇത് ലഭ്യമാണ്.
പദ്ധതി നടത്തിപ്പിനായി പ്രോജക്ട് കൺസൾട്ടന്റിനെ നിയമിച്ചു. vishal.kanwar@pwc.com, shruti.arora@pwc.com ,
എന്നീ ഇമെയിൽ അഡ്രസുകളിൽ കൺസൾട്ടന്റിനെ ബന്ധപ്പെടാവുന്നതാണ്. പദ്ധതി സംബന്ധിച്ചും EOI / RFP നിബന്ധനകളും വ്യവസ്ഥകളും സംബന്ധിച്ചുമുള്ള വിശദീകരണത്തിന് DDP/DGQA പ്രോജക്ട് ഓഫീസറെ dtis-dqawp@navy.gov.in , ks.nehra@navy.gov.inഎന്നീ ഇമെയിലുകളിൽ ബന്ധപ്പെടാം.
IE/SKY
(Visitor Counter : 160
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂഡൽഹി: നവംബർ 6, 2021
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 107.92 കോടി ഡോസ് വാക്സിൻ
കഴിഞ്ഞ 24 മണിക്കൂറിൽ 10,929 പുതിയ കേസുകൾ
രോഗമുക്തി നിരക്ക് 98.23%; മാർച്ച് 2020 മുതൽ ഏറ്റവും ഉയർന്ന നിരക്ക്
കഴിഞ്ഞ 24 മണിക്കൂറിനിടെ 12,509 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 3,37,37,468 ആയി
ചികിത്സയിലുള്ളത് ആകെ രോഗബാധിതരുടെ 1%-ത്തിലും താഴെ; നിലവിലെ നിരക്ക് 0.43%; 2020 മാർച്ച് മുതൽ ഏറ്റവും കുറഞ്ഞ നിരക്ക്
രാജ്യത്ത് നിലവിൽ ചികിത്സയിലുള്ളത് 1,46,950 പേർ; 255 ദിവസത്തെ ഏറ്റവും കുറഞ്ഞ കണക്ക്
പ്രതിദിന രോഗസ്ഥിരീകരണ നിരക്ക് 1.35 ശതമാനമാണ്. കഴിഞ്ഞ 33 ദിവസമായി ഇത് 2 ശതമാനത്തിൽ താഴെയാണ്
പ്രതിവാര രോഗസ്ഥിരീകരണ നിരക്ക്  – 43 ദിവസമായി 2% ത്തിൽ താഴെ
ആകെ നടത്തിയത് 61.39 കോടി പരിശോധനകൾ
യുവജനകാര്യ, കായിക മന്ത്രാലയം
സായി - എല്എന്സിപിഇ ഫിസിക്കല് എജ്യൂക്കേഷന് കോഴ്സിലേക്ക് എസ് സി / എസ് ടി വിഭാഗത്തില് നിന്നും അപേക്ഷ ക്ഷണിച്ചു
തിരുവനപുരം കാര്യവട്ടം സ്പോര്ട്സ് അതോറിറ്റി ഓഫ് ഇന്ത്യ, ലക്ഷ്മിഭായി നാഷണല് കോളേജ് ഓഫ് ഫിസിക്കല് എജ്യൂക്കേഷന്  2021-22 അധ്യയന വര്ഷത്തെ ബാച്ചിലര് ഓഫ് ഫിസിക്കല് എജ്യൂക്കേഷന് കോഴ്സിലെ 5 ഒഴിവുകളിലേക്ക് എസ് സി / എസ് ടി വിഭാഗത്തില്പ്പെട്ട യോഗ്യരായ ഉദ്യോഗാര്ത്ഥികളില് നിന്നും അപേക്ഷ ക്ഷണിച്ചു.
, എസ് ടി  എന്നിങ്ങനെയാണ് ഒഴിവുകള്.
താല്പ്പര്യമുള്ള ഉദ്യോഗാര്ത്ഥികള് www.lncpe.gov.in എന്ന വെബ്സൈറ്റില് ഓണ്ലൈനായി അപേക്ഷിക്കുകയും യോഗ്യത തെളിയിക്കുന്ന രേഖകളുമായി നവംബര് 26 ന് വെള്ളിയാഴ്ച രാവിലെ 9 മണിക്ക് കോളേജില് ഹാജരാവുകയും വേണം. ഈ കോഴ്സിലേക്ക് 2020-21 അധ്യയനവര്ഷം പ്രവേശന പരീക്ഷക്ക് ഹാജരായവര് അപേക്ഷിക്കേണ്ടതില്ല. കൂടുതല് വിവരങ്ങള്ക്ക് 0471-2412189 എന്ന ഫോണ് നമ്പറില് ബന്ധപ്പെടണം.
വാണിജ്യ വ്യവസായ മന്ത്രാലയം
ഇന്ത്യൻ വ്യവസായ മേഖലയിൽ ഗുണമേന്മയും ഉത്പാദനക്ഷമതയും വർദ്ധിപ്പിക്കുന്നത് ലക്ഷ്യമിട്ടുള്ള വെബിനാർ പരമ്പര, ‘ഉദ്യോഗ് മൻധൻ’-ന് തുടക്കം
ഇന്ത്യൻ വ്യവസായ മേഖലയിൽ ഗുണമേന്മയും ഉത്പാദനക്ഷമതയും വർദ്ധിപ്പിക്കുന്നത് ലക്ഷ്യമിട്ടുള്ള വെബിനാർ പരമ്പര, ‘ഉദ്യോഗ് മൻധൻ’-ന് തുടക്കമായി.
വ്യവസായ - ആഭ്യന്തര വ്യാപാര പ്രോത്സാഹന വകുപ്പ് , ക്വാളിറ്റി കൗൺസിൽ ഓഫ് ഇന്ത്യ, ദേശീയ ഉത്പാദനക്ഷമത സമിതി , വ്യവസായ സംഘങ്ങൾ എന്നിവരുമായി സഹകരിച്ചാണ് പരിപാടി സംഘടിപ്പിക്കുന്നത്.
2021 ജനുവരി നാലിന് തുടക്കമായ വെബ്ബിനാറുകൾ മാർച്ച് രണ്ടോടെ അവസാനിക്കും.2021 ജനുവരി ആറിന് വാണിജ്യ വ്യവസായ മന്ത്രി ശ്രീ പിയൂഷ് ഗോയൽ അഭിസംബോധന ചെയ്യും.
ഉൽപാദന- സേവന മേഖലകളിലെ പ്രധാന വിഭാഗങ്ങളെ കോർത്തിണക്കിയുള്ള 45 ചർച്ചകളാണ് പരമ്പരയിൽ ഉൾപ്പെടുത്തിയിട്ടുള്ളത്. രണ്ടുമണിക്കൂർ ദൈർഘ്യമുള്ള എല്ലാ വെബ്ബിനാറുകളും യൂട്യൂബിൽ തൽസമയം സംപ്രേക്ഷണം ചെയ്യുന്നതാണ്. അതത് മേഖലകളിലെ വിദഗ്ധർ ആകും ചർച്ചകൾ നയിക്കുക. വ്യവസായമേഖല, പരിശോധന സ്ഥാപനങ്ങൾഎന്നിവിടങ്ങളിലെ പ്രതിനിധികൾ ചർച്ചകളിൽ പങ്കെടുക്കും.
പ്രാദേശിക ഉൽപ്പന്നങ്ങളുടെ പ്രചാരകരാകുക , സ്വാശ്രയ ഭാരതം തുടങ്ങിയ ദർശനങ്ങളെ പ്രോത്സാഹിപ്പിച്ചുകൊണ്ട് മികച്ച വളർച്ച കൈവരിക്കാനും, വെല്ലുവിളികളെ അതിജീവിച്ച് അവസരങ്ങൾ സ്വന്തമാക്കാനും പരമ്പര സഹായിക്കുമെന്നാണ് പ്രതീക്ഷിക്കുന്നത്.
പ്രധാനമന്ത്രിയുടെ ഓഫീസ്
നേതാക്കളുടെ ന്യൂഡൽഹി പ്രഖ്യാപനം അംഗീകരിച്ചതിലൂടെ ചരിത്രം സൃഷ്ടിക്കപ്പെട്ടു: പ്രധാനമന്ത്രി
നേതാക്കളുടെ ന്യൂഡൽഹി പ്രഖ്യാപനം അംഗീകരിച്ചതിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. എല്ലാ ജി20 അംഗങ്ങളുടെയും പിന്തുണയ്ക്കും സഹകരണത്തിനും അദ്ദേഹം നന്ദി അറിയിക്കുകയും ചെയ്തു.
നേതാക്കളുടെ ന്യൂഡൽഹി പ്രഖ്യാപനത്തിന്റെ ഡിജിറ്റൽ പകർപ്പ് പങ്കിട്ടു പ്രധാനമന്ത്രി എക്സിൽ പോസ്റ്റ് ചെയ്തതിങ്ങനെ:
“നേതാക്കളുടെ ന്യൂഡൽഹി പ്രഖ്യാപനം അംഗീകരിച്ചതിലൂടെ ചരിത്രം സൃഷ്ടിക്കപ്പെട്ടു. സമവായത്തിലും ചൈതന്യത്തിലും ഐക്യത്തോടെ, മെച്ചപ്പെട്ടതും കൂടുതൽ സമൃദ്ധവും യോജിപ്പുള്ളതുമായ ഭാവിക്കായി സഹകരിച്ച് പ്രവർത്തിക്കുമെന്ന് ഞങ്ങൾ പ്രതിജ്ഞ ചെയ്യുന്നു. ജി-20യിലെ എല്ലാ സഹ അംഗങ്ങൾക്കും അവരുടെ പിന്തുണയ്ക്കും സഹകരണത്തിനും ഞാൻ നന്ദി അറിയിക്കുന്നു.”
NS
(